BMW E38

BMW E38 var den tredje generasjonen av 7-serien. Den ble produsert fra april 1994 frem til juni 2001, da den ble erstattet av BMW E65. E38 kunne fås i flere forskjellige utgaver med alt fra R6 til V12, bensin eller diesel og kort, lang eller ekstra lang utgave (L7).

Dette var og den første 7-serien som kunne fås med dieselmotor.

Produksjon 
Den 23. juli 1993 startet produksjonen på preproduksjonsmodellene. Serieproduksjonen startet i april 1994 der bilene for Tysklands lansering av E38 i juni 1994. Der ble 730i og 740i introdusert. I november 1994 startet ble produksjonen av toppmodellen 750i.

Den siste E38 som ble produsert var en titansølvfarget 740i med svart skinninteriør. Den rullet ut av fabrikken den 27. juli 2001, for å gi fri bane til erstatteren E65.

Elektronikk 
E38 var den første europeiske bilen som ble tilgjengelig med satellittnavigasjon, et system kalt CARIN som ble utviklet av BMW og Philips. Det innvendige multimediasystemet i bilen (radio, stereo, navigasjon, TV og kommunikasjonssystemer) er en del av et kommunikasjonssystem i bilindustrien som kalles I-bus. E38 var også den første BMW-en som var tilgjengelig med innebygget TV.

Multifunksjonsratt, som kontrollerte stereo, telefon, cruise-controll og luftsirkulasjon, var standardutstyr i E38.

Girtyper 
Alle modellene var tilgjengelig med en 5-trinns automatgirkasse av typen ZF 5HP. Det ble levert ulike girkasser av den typen alt etter hvilken motor den skulle koble til.

Til tross for at dette var en stor luksuriøs bil kunne de bli levert med manuell girkasse. En 5-trinns girkasse var tilgjengelig for 725tds, 728i/iL, 730i/iL og 735i/iL. 740i fikk en egen 6-trinns girkasse i likhet med 540i fra samme periode. 750i/iL ble kun levert med automat.

Fra og med juli 1998 var ikke lengre V8-utgavene tilgjengelig med manuellgir.

Motor 
E38 var tilgjengelig med flere forskjellige motorer, men ikke alle var med gjennom hele produksjonen fra start til slutt.

Bensin 
 728i startet i mars 1995 med enkeltvanos M52B28, før den i februar 1998 fikk dobbeltvanos M52TUB28 og forble slik fram til produksjonslutt i juli 2001.
 730i startet i juli 1993 med M60B30, og forble slik fram til produksjonslutt i februar 1996. Ble erstattet av 735i med M62.
 735i startet i desember 1994 med M62B35, før den i desember 1997 fikk enkeltvanos M62TUB35 og forble slik fram til produksjonslutt i juli 2001.
 740i startet i juli 1993 med M60B40, før den i februar 1996 ble erstattet med M62B44. I september 1998 fikk den enkeltvanos M62TUB44 som gikk helt til produksjonslutt av E38 i juli 2001.
 750i startet i november 1993 med M73B54, for den i februar 1998 ble erstattet med M73TUB54 og forble slik fram til produksjonslutt i juli 2001.

Diesel 
 725tds startet i juli 1995 med M51D25TU, og forble slik frem til produksjonslutt i februar 2000.
 730d startet i desember 1997 med M57D30 og forble slik frem til produksjonslutt i juli 2001.
 740d startet i juli 1998 med M67D39 og forble slik frem til produksjonslutt i juli 2001.

Facelift 
I september 1998 fikk E38 et ansiktsløft  der bilen fikk både en endring i utseende og en teknisk oppdatering. 

 Frontlykter fikk et nytt design, litt mindre firkantet. Baklykter ble gjort mer "klare" med et såkalt krystall-utseende, og nyrene ble mer avrundet i bunnen.
 728i motoren oppgradert til TU (Technical Update) utgaven av M52 der motoren fikk VANOS på begge kammene (Dobbelvanos) istedenfor kun på innsugskammen slik den hadde før.
 730d med 3.0l M57 R6 turbodiesel og 740d med 3.9l M67 V8 bi-turbodiesel ble introdusert.
 735i og 740i motorene oppgradert til TU (Technical Update) utgavene av M62 der motoren fikk VANOS på innsugskammene (Enkelvanos).
 DSC3 elektronisk stabilitetskontroll blir standard i alle modellene.
 Airbag-gardiner blir standard i alle modellene.
 I sammenheng med den tekniske oppgraderingen på motorene blir gasspedal nå elektronisk styrt istedenfor med wire slik det var før.
Sportpakke (ZSP utstyrskode) blir sluppet. Inkluderer Alpina understell, multi-eike felger, sportseter og "Shadowline" listverk utvendig.

Airbagsystemet 
I likhet med blant annet E39, E46 og E53 ble det gjort en endring med airbag systemet i mars 1999. Da gikk de fra Single-stage airbag og over til Dual-stage airbag.

Spesielle utgaver

L7 
Fra 1997 til 2001 solgte BMW en forlenget limousine utgave kalt L7 (750iXL). Akselavstanden var 25cm lengre enn den allerede lange iL utgaven. Dette resulterte i en total lengde på 5.37 meter. Utstyr inkludert var blant annet elektrisk justerbart baksete, fotstøtter, nedfellbare brett til å ha mat eller lignende på, et kjøleskap, TV-skjerm, videospiller og en faksmaskin. 

Den er basert på 750iL med den 5.4 liters M73 V12 motoren. L7 har en toppfart på 250km/t. Den var kun tilgjengelig i Midtøsten, Sørøst-Asia og Europa. Totalt ble det produsert 899 eksemplarer. Er minst én i Norge (importert). For de to siste produksjons årene var det mulig å velge å få en skillevegg med vindu for å kunne separere føreren fra passasjerene i baksetet.

Eksterne lenker 
 
 BMW World – engelsk side om E38

E38
Bilmodeller introdusert i 1994

sv:BMW 7-serie#E38